Diari Oficial de la Generalitat Valenciana


Sumari del DOGV 6307, del 09-07-2010 (2010/7435)

RESOLUCIÓ de 7 de juny de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord entre l'empresa Valenciana d'Aprofitament Energètic de Residus, SA, (VAERSA) i els seus comités d'empresa sobre estabilitat laboral.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7435


Data del document
:   07-06-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Valenciana d'Aprofitament Energètic de Residus, SA
    * conveni col·lectiu

RESOLUCIÓ de 7 de juny de 2010, de la Direcció General de Treball, Cooperativisme i Economia Social, per la qual es disposa el registre i la publicació de l'Acord entre l'empresa Valenciana d'Aprofitament Energètic de Residus, SA, (VAERSA) i els seus comités d'empresa sobre estabilitat laboral. [2010/7435]  
Vista l'acta de l'Acord subscrit el 26 de febrer de 2010 entre l'empresa Valenciana d'Aprofitament Energètic de Residus, SA, (VAERSA) i els seus comités d'empresa sobre estabilitat laboral, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, i articles 2, 3 i 6 del Reial Decret 1040/1981, de 22 de maig, sobre Registre i Depòsit de Convenis Col·lectius de Treball, esta Direcció General de Treball, Cooperativisme i Economia Social, conforme a les competències que té transferides segons Reial Decret 4105/82, de 29 de desembre, acorda:  
Primer  
Ordenar la inscripció en el Registre de Convenis Col·lectius de Treball d'esta direcció general, amb notificació a la Comissió Negociadora, i el depòsit del text original de l'acta.  
Segon  
Disposar la publicació en el Diari Oficial de la Comunitat Valenciana.  
València, 7 de juny de 2010.- El director general de Treball, Cooperativisme i Economia Social: Román Ceballos Sancho.  
Acord d'Empresa per a l'Estabilitat Laboral  
València, 26 de febrer de 2010  
Es reunixen  
D'una banda, per Valenciana d'Aprofitament Energètic de Residus, SA, (VAERSA), Juan Gabriel Cotino Ferrer, en condició de president del Consell d'Administració i Felipe Espinosa Bolaños, en qualitat de director general.  
I, d'altra banda, els representants dels sindicats, amb presència en els comités d'empresa de VAERSA, que figuren reflectits al peu d'este escrit,  
Ambdues parts es reconeixen la capacitat legal per a concertar acords d'empresa i, en virtut d'això,  
Manifesten  
I. La representació de VAERSA expressa que la situació de contracció pressupostària requerix l'adopció d'ajustos i modulacions en l'activitat a dur a terme per l'empresa.  
II. La representació de VAERSA expressa la voluntat i el compromís de l'empresa amb vista que la dita imprevisible acomodació a les circumstàncies s'implemente mantenint el nivell d'eficàcia dels servicis prestats per l'empresa i que supose la mínima afecció als treballadors.  
III. La representació sindical sol·licita que l'empresa faça el màxim esforç possible per reduir la incidència de la limitació pressupostària en els treballadors de VAERSA.  
IV. La representació sindical sol·licita que les mesures a aplicar contribuïsquen a enfortir la professionalització dels diversos col·lectius de VAERSA i a minimitzar la temporalitat en la contractació laboral d'esta, i, així mateix a limitar l'excessiva judicialització de les relacions laborals en l'empresa.  
V. La representació sindical sol·licita a l'empresa que inste la Conselleria de Medi Ambient, Aigua, Territori i Habitatge perquè els plans d'actuació en què es preveu i delimite l'activitat a prestar per VAERSA tinguen caràcter pluriennal, amb l'objectiu d'incrementar l'eficiència de la gestió de l'empresa i contribuir, al mateix temps, a la màxima consolidació possible dels seus diversos col·lectius de treballadors.  
A partir de les premisses que queden ressenyades, ambdues parts,  
Acorden  
1. El col·lectiu del Plans de Prevenció i Vigilància d'Incendis Forestals (PPIVF) s'ajustarà en la campanya 2.010/2011, a les mesures organitzatives següents:  
a) Reestructuració de les unitats polivalents, per mitjà de l'assignació de tres operaris a cada dos unitats.  
Aquells operaris que no siguen assignats a les unitats polivalents que continuaran estant operatives, passaren a realitzar les funcions professionals de corretorns.  
b) Els operaris reprevenció i vigilància d'incendis forestals d'unitats mòbils, treballaran en la campanya de referència 9 mesos inclòs el període corresponent a vacances.  
c) Els observatoris forestals que tenien una cobertura de 24 h. diàries, durant tot l'any, passaran a tindre la cobertura reduïda determinada pel pool, o suma total d'hores efectives de treball a efectuar pels treballadors fixos discontinus que ja prestaven servicis en estos observatoris quan la cobertura abans indicada era de 24 hores per jornada i en cada dia de l'any.  
d) Les vacances del personal de prevenció i vigilància d'incendis forestals es realitzaran, de forma concentrada per a tots els treballadors concernits en els mesos de novembre, desembre i/o gener: i això amb la finalitat que l'empresa no estiga obligada a incórrer en costos laborals innecessaris per contractar treballadors per a fer substitucions en el període de vacances; i, així mateix, per a propiciar l'ocupació més eficient dels recursos humans de l'empresa per mitjà de la seua utilització en aquells períodes de l'any en què el seu treball és més necessari.  
2. Els criteris de preferència en l'ocupació dels treballadors de l'empresa amb major antiguitat en esta, que inspiren la modulació posada en pràctica per als treballadors de PPIVF, s'aplicaran, així mateix, si és el cas, a la resta de col·lectius laborals de VAERSA.  
3. S'oferirà als treballadors temporals, els contractes del qual s'extingisquen, la possibilitat de treballar en les vacants que calga cobrir en categories professionals equivalents.  
4. La vigència d'este pacte s'estendrà per la duració de la situació de la contracció pressupostària que determina la concertació d'este acord d'empresa.  
Les parts intervinents -empresa i sindicats- firmen este acord d'Empresa per a l'Estabilitat Laboral, en dos exemplars, en la data i el lloc mencionats, en prova de conformitat amb la integritat del seu contingut.  
Pels sindicats,  
Antonio Santo Juan. FSP-UGT  
Javier Redomero Barco. FSP-UGT  
Javier Armesto Bartolomé. CC OO PV  
Jordi Pascual Pérez. CC OO PV  
Jorge Javier Maicas Safont. SIT  
Por VAERSA,  
El president del Consell d'Administració: Juan Gabriel Cotino Ferrer.  
El director general: Felipe Espinosa Bolaños.